				|

		52012PC0524

			Ettepanek: EUROOPA PARLAMENDI JA NÕUKOGU MÄÄRUS, millega tunnistatakse kehtetuks Myanmarile/Birmale määrusega (EÜ) nr 552/97 ajutiselt antud üldiste tariifsete soodustuste peatamine /* COM/2012/0524 final - 2012/0251 (COD) */

			   	SELETUSKIRI
Üldiste tariifsete soodustuste kava
(Generalised Scheme of Tariff Preferences – GSP kava) on Euroopa Liidu
välistegevust reguleerivate üldiste sätete kohaselt osa Euroopa Liidu ühisest
kaubanduspoliitikast.
Nõukogu 22. juuli 2008. aasta määruses (EÜ) nr
732/2008, millega kohaldatakse praegust üldiste tariifsete soodustuste kava,[1] (edaspidi „kehtiv GSP määrus”)
on ette nähtud, et selles määruses sätestatud sooduskorra kohaldamine võidakse
asjakohaste järelevalveorganite järeldustele toetudes ajutiselt peatada kõigi
või teatavate soodustatud riigist pärit toodete suhtes, kui asjaomane riik on
raskelt ja süstemaatiliselt rikkunud põhimõtteid, mis on loetletud nimetatud
määruse lisas loetletud kahekümneseitsmest rahvusvahelisest konventsioonist viieteistkümnes.
Asjaomased konventsioonid hõlmavad põhilisi tööõiguseid nagu sunniviisilise töö
keelamine.
Myanmarile/Birmale GSP kava kohaselt antud
tariifsed soodustused peatati ajutiselt nõukogu määrusega (EÜ) nr 552/97,[2] kuna see riik oli regulaarselt ja
ulatuslikult kasutanud sunniviisilist tööd ning seda kinnitas ka Rahvusvaheline
Tööorganisatsioon oma uurimiskomisjoni erimenetluse käigus.
Myanmar/Birma on alates 2011. aastast ellu
viinud ajaloolist avatuse ja ümberkorralduste programmi, nagu on märkinud
Euroopa Liidu nõukogu oma 23. aprilli 2012. aasta järeldustes[3]. Nõukogu märgib, et toetab
„võimalikult kiiresti üldise soodustuste süsteemi taastamist Myanmari/Birma
jaoks, kui vajalikud tingimused on Rahvusvahelise Tööorganisatsiooni hinnangu
kohaselt täidetud.”
Rahvusvaheline Töökonverents tühistas 13.
juunil 2012 piirangud, mille kohaselt ei võimaldatud Myanmari/Birma valitsusele
Rahvusvahelise Tööorganisatsiooni tehnilist koostööd ja abi, ning peatas üheks
aastaks Rahvusvahelise Tööorganisatsiooni liikmetele esitatud nõude vaadata
läbi oma suhted Myanmariga/Birmaga, tagamaks, et kõnealuste suhete raames ei
kasutata sunniviisilist tööd.
Rikkumisi ei saa seega enam pidada „rasketeks ja
süstemaatilisteks” ning seetõttu tuleks taastada tariifsed soodustused kehtiva
GSP määruse kohaselt.
Kuna kehtivas GSP määruses ei ole tariifsete
soodustuste taastamise kohta selgeid sätteid ja võttes arvesse Lissaboni
lepingut, kohaldatakse Myanmarile soodustuste taastamiseks seadusandlikku
tavamenetlust. See on ühekorramenetlus, mille eesmärk on võimalikult kiiresti
rahuldada selge ja päevakorral olev poliitiline vajadus. Uues GSP määruses,
mida hakatakse kohaldama alles alates 1. jaanuarist 2014, parandatakse praegune
puudus ja lisatakse soodustuste taastamist käsitlevad sätted.
Määruse ettepanek ei põhjusta ELi eelarve
kulusid ja selle kohaldamise tõttu väheneb tollitulu väga vähesel määral.
Myanmarile/Birmale tariifsete soodustuste taastamise tõttu väheneb tollitulu
hinnanguliselt vähem kui 5 miljoni euro võrra, nagu on märgitud lisatud
finantsselgituses; selle põhjuseks on tootmisvõimsuse ja kauplemisvõime
struktuuriline puudumine riigis.
2012/0251 (COD)
Ettepanek:
EUROOPA PARLAMENDI JA NÕUKOGU MÄÄRUS,
millega tunnistatakse kehtetuks
Myanmarile/Birmale määrusega (EÜ) nr 552/97 ajutiselt antud üldiste tariifsete
soodustuste peatamine
EUROOPA PARLAMENT JA EUROOPA LIIDU
NÕUKOGU,
võttes arvesse Euroopa Liidu toimimise
lepingut, eriti selle artiklit 207,
võttes arvesse Euroopa Komisjoni ettepanekut,
olles edastanud seadusandliku akti eelnõu
liikmesriikide parlamentidele,
toimides seadusandliku tavamenetluse kohaselt
ning arvestades järgmist:
(1)       Määruse
(EÜ) nr 552/97[4] artiklis 1, mida on muudetud määruse (EÜ) nr 732/2008[5] (millega kohaldatakse üldiste tariifsete soodustuste kava 1.
jaanuarist 2009) artikli 28 lõikega 1, on sätestatud, et Myanmarile/Birmale
määruse (EÜ) nr 732/2008 kohaselt antud tariifsed soodustused peatatakse
ajutiselt.
(2)       Määruse (EÜ) nr 732/2008
artikli 15 lõike 1 punktis a on sätestatud, et selles määruses sätestatud
sooduskorra kohaldamine võidakse ajutiselt peatada asjakohaste
järelevalveorganite järeldusele toetudes kõigi või teatavate soodustatud
riigist pärit toodete suhtes, kui III lisa A osas loetletud konventsioonides
sätestatud põhimõtteid rikutakse raskelt ja süstemaatiliselt.
(3)       Rahvusvahelise
Tööorganisatsiooni (ILO) sunniviisilise või kohustusliku töö konventsioon (nr
29, 1930) on loetletud määruse (EÜ) nr 732/2008 III lisa A osas.
(4)       Määruse (EÜ) nr 552/97
artiklis 2, mida on muudetud määruse (EÜ) nr 732/2008 artikli 28 lõikega 2, on
sätestatud, et tuleks lõpetada määruse (EÜ) nr 552/97 kohaldamine, võttes
arvesse komisjoni aruannet Myanmaris/Birmas sunniviisilise töö kasutamise
kohta, mille kohaselt määruse (EÜ) nr 732/2008 artikli 15 lõike 1 punktis a
nimetatud tegevus on lõpetatud.
(5)       13. juunil 2012 võttis
Rahvusvaheline Töökonverents vastu resolutsiooni, mis käsitleb ILO põhikirja
artikli 33 alusel vastu võetud Myanmari suhtes kohaldatavaid meetmeid. Võttes
arvesse standardite kohaldamise komisjoni 4. juunil 2012 vastu võetud järeldusi
ja seda, et kehtivate meetmete säilitamine ei aitaks enam saavutada soovitud
tulemust, otsustas Rahvusvaheline Töökonverents tühistada piirangud, mille
kohaselt ei võimaldatud Myanmari/Birma valitsusele Rahvusvahelise
Tööorganisatsiooni tehnilist koostööd ja abi. Samuti peatas ta üheks aastaks
Rahvusvahelise Tööorganisatsiooni liikmetele esitatud nõude vaadata läbi oma
suhted Myanmariga/Birmaga, tagamaks, et kõnealuste suhete raames ei kasutata sunniviisilist
tööd.
(6)       ….. 2012. aastal kiitis
komisjon heaks aruande Myanmaris/Birmas sunniviisilise töö kasutamise kohta ja
selles sisalduvad järeldused (edaspidi „aruanne”). Aruandes järeldatakse, et
Myanmar/Birma on teinud edusamme ILO soovituste järgimisel, mida kinnitasid ka
ILO pädevad järelevalveasutused, mispärast ILO konventsioonis nr 29 sätestatud
põhimõtete rikkumist ei saa enam pidada „tõsiseks ja süstemaatiliseks”, ning
ILO soovitab taastada Myanmarile/Birmale üldised tariifsed soodustused.
(7)       Võttes arvesse kõnealuseid
järeldusi ja kooskõlas määruse (EÜ) nr 552/97 artikliga 2, tuleks
Myanmarile/Birmale määrusega (EÜ) nr 732/2008 lubatud tariifsete soodustuste
ajutine peatamine seega alates Rahvusvahelise Töökonverentsi resolutsiooni
vastuvõtmise kuupäevast kehtetuks tunnistada.
(8)       Komisjon peaks jätkuvalt
jälgima sunniviisilise tööga seotud olukorda Myanmaris/Birmas ning võtma
meetmeid vastavalt kehtivale korrale ning vajaduse korral vastavalt uuendatud
peatamismenetlusele,
ON VASTU VÕTNUD KÄESOLEVA MÄÄRUSE:
Artikkel 1
Nõukogu määrus (EÜ) nr 552/97 tunnistatakse
kehtetuks.
Artikkel 2
1.           Käesolev määrus jõustub
kahekümnendal päeval pärast selle avaldamist Euroopa Liidu Teatajas.
2.           Seda kohaldatakse alates 13.
juunist 2012.
Käesolev määrus on tervikuna siduv ja
vahetult kohaldatav kõikides liikmesriikides.
Brüssel,
Euroopa Parlamendi nimel                           Nõukogu
nimel
president                                                        eesistuja
FINANTSSELGITUS ETTEPANEKUTE KOHTA,
MILLE MÕJU EELARVELE PIIRDUB AINULT TULUDE POOLEGA
1.           ETTEPANEKU NIMETUS:
Euroopa Parlamendi ja nõukogu määrus, millega
tunnistatakse kehtetuks nõukogu määrus (EÜ) nr 552/97, millega peatatakse
ajutiselt Myanmarile/Birmale antud üldised tariifsed soodustused.
2.           EELARVEREAD:
Peatükk ja artikkel: peatükk 12, artikkel 120.
Kõnealuseks aastaks eelarves ettenähtud summa:
19 171 200 000 eurot (eelarve 2012);
18 631 800 000 eurot (eelarveprojekt 2013)
3.           FINANTSMÕJU
x        Ettepanekul ei ole finantsmõju kulude poolele, kuid sellel on
finantsmõju tulude poolele. Mõju on järgmine:
(miljonites eurodes ühe kümnendkoha
täpsusega)
 Eelarverida || Tulu[6] || 6,5 kuud, alates 13.6.2012 || 12-kuuline periood (2013)
 Artikkel 120   || Mõju omavahenditele || –7,3 || –14,1
Märkus: see on
maksimaalne prognoos. Võttes arvesse struktuurilisi
raskusi, mis piiravad ekspordi mahtu ja tariifsete soodustuste kasutamist, on
tegelik kahju tõenäoliselt alla 5 miljoni euro.
4.           PETTUSEVASTASED MEETMED
…
5.           MUUD MÄRKUSED
Myanmar/Birma: tõenäoline hõlmatud import
2011. aastal ja saamatajäänud tulu, kui GSP soodustused oleksid juba taastatud
(*1 000 eurot).
 GSP kaubandussektor || Hõlmatud import || Tulu MFN- režiimi[7] alusel (A) || Tulu EBA[8] erikorra alusel (B) || Saamatajäänud tulu (A–B)
 S-01b || 14 283,1 || 1 174,1 || - || 1 174,1
 S-02a || 0,3 || 0,0 || - || 0,0
 S-02b || 10 570,8 || 3,4 || - || 3,4
 S-02c || 24,6 || 0,0 || - || 0,0
 S-02d || 3 500,6 || 0,1 || - || 0,1
 S-03 || 0,1 || 0,0 || - || 0,0
 S-04a || 2,9 || 0,4 || - || 0,4
 S-04b || 14,1 || - || - || -
 S-06b || 0,6 || 0,0 || - || 0,0
 S-07a || 131,2 || 8,5 || - || 8,5
 S-08a || 10,6 || 0,6 || - || 0,6
 S-08b || 9,5 || 0,3 || - || 0,3
 S-09a || 17,5 || 0,0 || - || 0,0
 S-09b || 823,4 || 30,6 || - || 30,6
 S-10 || 4,0 || - || - || -
 S-11a || 4,0 || 0,3 || - || 0,3
 S-11b || 132 516,6 || 15 496,5 || - || 15 496,5
 S-12a || 3 962,8 || 380,7 || - || 380,7
 S-12b || 22,7 || 0,9 || - || 0,9
 S-13 || 34,4 || 0,8 || - || 0,8
 S-14 || 131,1 || 0,0 || - || 0,0
 S-15a || 0,1 || 0,0 || - || 0,0
 S-15b || 227,9 || 6,0 || - || 6,0
 S-16 || 566,4 || 7,7 || - || 7,7
 S-17b || 143,8 || 3,9 || - || 3,9
 S-18 || 1,9 || 0,1 || - || 0,1
 S-20 || 300,4 || 12,1 || - || 12,1
 S-21 || 11,0 || - || - || -
 Kokku || 167 316,3 || 17 127,1 || - || 17 127,1
Saamatajäänud tulu on arvutatud järgmiselt:
(Hõlmatud impordilt arvutatud
enamsoodustusrežiimi tollimaks kokku) – (Sooduskaubanduselt arvutatud soodustollimaks
kokku).
Myanmariga/Birmaga seotud hinnanguline
saamatajäänud tulu (arvutatud 2011. aasta kaubandusvoogude ja kogutud
tollimaksu põhjal), sh 5 % aastane kasv (* 1 000 eurot):
 Aasta || 2011 || 2012 || 2013 || 2014 || 2015
 Impordi koguväärtus || 167 316,3 || 175 682,1 || 184 466,3 || 193 689,6 || 203 374,0
 Maksimaalne soodusimport || Puudub || 95 161,1 || 184 466,3 || 193 689,6 || 203 374,0
 Saamatajäänud tulu (pärast 25 % sissenõudmiskulude mahaarvamist) || Puudub || 7 305,8 || 14 162,0 || 14 870,1 || 15 613,6
Märkus: see on
maksimaalne prognoos. Võttes arvesse struktuurilisi raskusi, mis piiravad
ekspordi mahtu ja tariifsete soodustuste kasutamist, on tegelik kahju
tõenäoliselt alla 5 miljoni euro.
[1]               Nõukogu määrus (EÜ) nr 732/2008, 22. juuli 2008, millega
kohaldatakse üldiste tariifsete soodustuste kava ajavahemikus 1. jaanuar 2009
kuni 31. detsember 2011 ja millega muudetakse määrusi (EÜ) nr 552/97, (EÜ) nr
1933/2006 ja komisjoni määrusi (EÜ) nr 1100/2006 ja (EÜ) nr 964/2007 (ELT L
211, 6.8.2008, lk 1).
[2]               EÜT L 85, 27.3.1997, lk 8.
[3]               9008/12, MCL/aa.
[4]               EÜT L 085, 27.3.1997, lk 8.
[5]               ELT L 211, 6.8.2008, lk 1.
[6]               Traditsiooniliste omavahendite (põllumajandussaaduste
tollimaksud, suhkru- ja tollimaksud) korral peab olema märgitud netosumma, st
brutosumma pärast 25 % sissenõudmiskulude mahaarvamist.
[7]               Enamsoodustusre˛iim
[8]               Vähimarenenud maade suhtes kohaldatav erikord


               EUROOPA KOMISJON
            Brüssel,20.4.2016
            COM(2016) 236 final
            2016/0125(COD)
            Ettepanek:
            EUROOPA PARLAMENDI JA NÕUKOGU MÄÄRUS,
            millega muudetakse määrust (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud
            (Ukraina)

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

               ELi ja Ukraina vahelist viisanõude kaotamise dialoogi alustati 2008. aasta oktoobris. 2010. aasta novembris esitas Euroopa Komisjon Ukraina valitsusele viisanõude kaotamise tegevuskava. Komisjon kohustus tegema ettepaneku muuta biomeetrilise passiga Ukraina kodanikele lühiajaline Euroopa Liidus viibimine viisavabaks, kui Ukraina valitsus on täitnud kõik viisanõude kaotamise tegevuskavas sätestatud kriteeriumid.

               Enne viisanõude kaotamise dialoogi algust sõlmisid EL ja Ukraina korraga viisalihtsustuslepingu ja tagasivõtulepingu, mis jõustusid 1. jaanuaril 2008. Muudetud viisalihtsustusleping jõustus 1. juulil 2013. Viisadialoogi alustamise ja jätkamise peatingimus oli nende lepingute täielik ja tõhus rakendamine.

               Viisanõude kaotamise tegevuskavas on neli teemarühma: dokumentide turvalisus, sealhulgas biomeetria (I teemarühm), integreeritud piirihaldus, rände haldamine ja varjupaigaküsimused (II teemarühm), avalik kord ja julgeolek (III teemarühm) ning välissuhted ja põhiõigused (IV teemarühm). Tegevuskavas on sätestatud iga nelja tehniliselt olulisi küsimusi käsitleva teemarühma täpsed kriteeriumid eesmärgiga võtta vastu poliitiline, institutsiooniline ja õigusraamistik (1. etapp) ning tagada selle tõhus ja jätkusuutlik rakendamine (2. etapp).

               Alates ELi ja Ukraina vahelise viisanõude kaotamise dialoogi alustamisest on komisjon esitanud Euroopa Parlamendile ja nõukogule korrapäraselt aruandeid Ukraina edusammude kohta viisanõude kaotamise tegevuskava esimese ja teise etapi nelja teemarühma raames kindlaksmääratud kriteeriumite täitmisel. Edusammude hindamiseks käisid ELi liikmesriikide eksperdid kohapeal ja Ukraina ametiasutused esitasid üksikasjalikku teavet.

               16. septembril 2011 võttis komisjon vastu esimese eduaruande
                  1
                viisanõude kaotamise tegevuskava rakendamise kohta Ukrainas ning andis mitu soovitust esimese etapi (õigusraamistik ja kavandamine) lõpuleviimiseks. Komisjon avaldas teise eduaruande
                  2
                9. veebruaril 2012 ja kolmanda
                  3
                15. novembril 2013. Pärast komisjoni neljandat aruannet
                  4
                (27. mai 2014) ja selle heakskiitmist nõukogus (23. juuni 2014) jõudis Ukraina ametlikult tegevuskava teise etappi, mille käigus hinnati õigus- ja poliitikaraamistiku rakendamise olukorda.

               8. mail 2015 võttis komisjon vastu viienda eduaruande
                  5
                viisanõude kaotamise tegevuskava rakendamise kohta Ukrainas. Aruandes märgiti, et Ukraina ametiasutused on viisanõude kaotamise tegevuskava teises etapis teinud märkimisväärseid edusamme. Kooskõlas viisanõude kaotamise tegevuskavas sätestatud metoodikaga viis komisjon läbi kohapealsed hindamised, milles osalesid ka ELi liikmesriikide eksperdid. Aruandele oli lisatud hinnang ELi reisivate Ukraina kodanike viisanõude tulevase kaotamise võimaliku mõju kohta rändele ja julgeolekule.

               18. detsembril 2015 vastu võetud viimases, kuuendas eduaruandes
                  6
                leidis komisjon, et Ukraina on teinud suuri edusamme ja viinud ellu kõik vajalikud reformid ülejäänud kriteeriumite tõhusa ja jätkusuutliku saavutamise tagamiseks.

               Võttes arvesse seda hinnangut ning ELi ja Ukraina viisanõude kaotamise dialoogi algusest saadik toimunud pideva seire ja hindamiste tulemusi, kinnitas komisjon, et Ukraina on täitnud kõik viisanõude kaotamise tegevuskava teise etapi nelja teemarühma jaoks sätestatud kriteeriumid ning et komisjon esitab 2016. aasta alguses seadusandliku ettepaneku muuta määrust (EÜ) nr 539/2001 ja kanda Ukraina viisavabaduse saanud riikide nimekirja (II lisa).

               Lisaks võttis komisjon teadmiseks, et pärast kuuenda eduaruande koostamist on Ukraina ametiasutused saavutanud edu viisanõude kaotamise tegevuskavaga ettenähtud reformide elluviimisel. Tegevust on alustanud riigi korruptsioonivastase võitluse büroo ja korruptsioonivastasele võitluse eriprokuratuur. Vastu on võetud varade tagastamist käsitlevad õigusaktid, prokuratuuri käsitlevas seaduses on tehtud muudatused, mis käsitlevad korruptsioonivastasele võitluse eriprokuratuuri (18. veebruaril 2016), ning muudetud varade elektrooniliste deklareerimise seadust (15. märtsil 2016). 2016. aasta märtsi keskel nimetati ametisse kaks uut riikliku korruptsiooni ennetamise ameti juhatuse liiget ning nüüd on juhatuses piisavalt liikmeid, et olla otsustusvõimeline. 28. märtsil valiti ametisse ameti juht ja 30. märtsil registreeriti amet juriidilise isikuna. Ukraina ametiasutused on 2016. aasta riigieelarvest ette näinud korruptsioonivastase võitluse institutsiooniline raamistiku, sealhulgas korruptsioonivastase võitluse ameti toimimiseks vajalikud summad.

               Lisaks viisanõude kaotamise tegevuskava täitmise jälgimisele jätkas komisjon ka viisalihtsustuslepingu ja tagasivõtulepingu rakendamise pidevat seiret. Seda tehti kummagi lepingu alusel moodustatud ühiskomiteede abil. Ühise viisarežiimi lihtsustamise komisjoni viimane koosolek toimus 23. aprillil 2015 ja ühise tagasivõtmiskomitee viimane koosolek 6. mail 2014. Seal märkis komisjon, et mõlemat lepingut rakendatakse üldiselt vägagi rahuldaval tasemel.

               •Kooskõla poliitikavaldkonnas kehtivate õigusnormide ja liidu muude tegevuspõhimõtetega

               Nõukogu määruses (EÜ) nr 539/2001
                  7
                on loetletud kolmandad riigid, kelle kodanikel peab liikmesriikide välispiiride ületamisel olema viisa, ja need kolmandad riigid, kelle kodanikud on sellest nõudest vabastatud. Määrust (EÜ) nr 539/2001 kohaldavad kõik liikmesriigid peale Iirimaa ja Ühendkuningriigi ning Island, Liechtenstein, Norra ja Šveits. Määrus kuulub ELi ühisesse viisapoliitikasse ja reguleerib lühiajalist, kuni 90-päevast viibimist mis tahes 180-päevase ajavahemiku jooksul.

               Ukraina on praegu kantud määruse (EÜ) nr 539/2001 I lisasse, s.t nende riikide hulka, kelle kodanikelt nõutakse ELi liikmesriikide territooriumile reisimiseks viisat.

               Määrust (EÜ) nr 539/2001 muudeti viimati määrusega (EL) nr 259/2014,
                  8
                et kanda Moldova pärast viisanõude kaotamise tegevuskava täitmist nende riikide nimekirja, kelle kodanikud on viisanõudest vabastatud, ja määrusega (EL) nr 509/2014,
                  9
                millega viis Kariibi mere
                  10
                ja üksteist Vaikse ookeani piirkonna riiki
                  11
                ning Colombia, Peruu ja Araabia Ühendemiraadid vabastati viisanõude kohaldamist käsitlevate nimekirjade korrapärase läbivaatamise tulemusel viisanõudest tingimusel, et sõlmitakse ELi ja asjaomaste kolmandate riikide vahelised viisavabaduslepingud.

               Kolmandad riigid, kelle kodanikelt nõutakse viisat, ja kolmandad riigid, kelle kodanikud on viisanõudest vabastatud, määratakse kindlaks igat riiki eraldi analüüsides vastavalt kriteeriumitele, mis on kindlaks määratud määruse (EÜ) nr 539/2001 artiklis -1 (mis lisati määrusega (EL) nr 509/2014). Need kriteeriumid on seotud ebaseadusliku sisserände, avaliku korra ja julgeoleku, majandusliku kasu, eelkõige turismi ja väliskaubanduse aspektist, ning liidu ja asjaomaste kolmandate riikide välissuhetega, arvestades eelkõige inimõigusi ja põhivabadusi, samuti piirkondlikku ühtekuuluvust ja vastastikkuse põhimõtet
                  12
               . Erilist tähelepanu tuleks pöörata asjaomaste kolmandate riikide välja antud reisidokumentide turvalisusele.

               Kuna Ukraina on juba vabastanud viisanõudest ELi kodanikud, kes viibivad Ukrainas kuni ühe aasta, ei ole põhjust siduda Ukraina kodanike viisanõudest vabastamist tingimusega, et Ukraina sõlmiks ELiga viisavabastuse lepingu. Selle otsuse tühistamise või viisavabastuse kuritarvitamise vastu pakuvad piisavat kaitset määrusega (EÜ) nr 539/2001 ettenähtud vastastikkuse ja peatamise mehhanismid.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

                  Kuna ettepanekuga muudetakse ELi ühist viisapoliitikat, on ettepaneku õiguslik alus Euroopa Liidu toimimise lepingu (edaspidi „ELi toimimise leping”) artikli 77 lõike 2 punkt a. Kavandatav määrus kujutab endast Schengeni acquis’ sätete edasiarendamist.

                •Subsidiaarsus

                  Määrus (EÜ) nr 539/2001 on ELi õigusakt ja seda saab muuta vaid samaväärse õigusaktiga. Liikmesriigid ei saa eraldi tegutseda.

               •Proportsionaalsus

                  Vt eespool – muid võimalusi poliitilise eesmärgi saavutamiseks ei ole.

               •Vahendi valik

                  Vt eespool.

               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

               •Järelhindamine ja kehtivate õigusaktide toimivuskontroll

                  Ei kohaldata

               •Konsulteerimine sidusrühmadega

                  Korrapärased arutelud liikmesriikidega on toimunud nõukogu Ida-Euroopa ja Kesk-Aasia töörühma raames; mitmel korral on viisanõude kaotamise käiku tutvustatud Euroopa Parlamendis.

               •Eksperdiarvamuste kogumine ja kasutamine

               Komisjon on kogunud põhjalikke andmeid kõikide viisanõude kaotamise tegevuskava kriteeriumite Ukraina-poolse täitmise kohta. Tema viimasele Ukrainat käsitlevale eduaruandele on lisatud komisjoni talituste töödokument,
                  13
                milles on esitatud üksikasjalikumat taustteavet iga kriteeriumi täitmise kohta.

               •Mõju hindamine

                  Komisjoni talituste töödokumendi lisas on komisjon esitanud ajakohastatud faktilise analüüsi ja statistika ELi reisivate Ukraina kodanike viisanõude kaotamise võimaliku mõju kohta rändele ja julgeolekule, tuginedes asjakohastelt ELi ametitelt ja sidusrühmadelt saadud teabele. Täiendavat mõju hindamist ei ole vaja.

               •Õigusloome kvaliteet ja lihtsustamine

                  Ei kohaldata

               •Põhiõigused

                  Ettepanek ei kahjusta põhiõiguste kaitset.

               4.MÕJU EELARVELE

                  Ei kohaldata

               5.MUUD TAHUD

               •Rakenduskavad ning seire-, hindamis- ja aruandluskord

                  Muudetud määrust kohaldatakse alates selle jõustumisest ning liikmesriigid hakkavad seda kohe rakendatama. Rakenduskava järgi puudub vajadus.

                  Komisjon jätkab olemasolevate assotsieerimisstruktuuride ja dialoogide ning vajaduse korral eriotstarbeliste järelkontrolli mehhanismide kaudu aktiivset järelevalvet selle üle, kas Ukraina rakendab endiselt kõiki viisanõude kaotamise tegevuskava nelja teemarühma kohaseid kriteeriume.

               •Selgitavad dokumendid (direktiivide puhul)

                  Ei kohaldata

               •Ettepaneku teatavate sätete üksikasjalik selgitus

                  Määrust (EÜ) nr 539/2001 muudetakse, kandes Ukraina I lisast (nimekiri riikidest, kelle kodanikelt nõutakse liikmesriikide välispiiride ületamisel viisat) II lisasse (nimekiri riikidest, kelle kodanikud on viisanõudest vabastatud). Lisatakse joonealune märkus täpsustusega, et viisavabadus kehtib biomeetrilise passi kasutajate suhtes, kelle pass on välja antud vastavalt Rahvusvahelise Tsiviillennunduse Organisatsiooni (ICAO) nõuetele.

               2016/0125 (COD)

               Ettepanek:

               EUROOPA PARLAMENDI JA NÕUKOGU MÄÄRUS,

               millega muudetakse määrust (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud

               (Ukraina)

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 77 lõike 2 punkti a,

               võttes arvesse Euroopa Komisjoni ettepanekut,

               olles edastanud seadusandliku akti eelnõu liikmesriikide parlamentidele,

               toimides seadusandliku tavamenetluse kohaselt

               ning arvestades järgmist:

               (1)Nõukogu määruses (EÜ) nr 539/2001
                  14
                on loetletud kolmandad riigid, kelle kodanikel peab liikmesriikide välispiiride ületamisel olema viisa, ja need kolmandad riigid, kelle kodanikud on sellest nõudest vabastatud. I ja II lisas esitatud kolmandate riikide nimekirjad peaksid praegu ja edaspidi vastama selles määruses sätestatud kriteeriumitele. Kolmandad riigid, kelle puhul on olukord seoses kõnealuste kriteeriumitega muutunud, tuleks vajaduse korral kanda ühest lisast teise.

               (2)Ollakse seisukohal, et Ukraina on täitnud kõik Ukraina valitsusele 2010. aasta novembris esitatud viisanõude kaotamise tegevuskava teise etapi neljas teemarühmas sätestatud nõuded ning seega vastab kriteeriumitele, mille kohaselt võib tema kodanikud, kes reisivad ELi liikmesriikide territooriumile, vabastada viisanõudest.

               (3)Seega tuleks Ukraina kanda määruse (EÜ) nr 539/2001 I lisast II lisasse. Viisavabadust tuleks kohaldada ainult biomeetrilise passi kasutajate suhtes, kelle pass on välja antud vastavalt Rahvusvahelise Tsiviillennunduse Organisatsiooni (ICAO) nõuetele.

               (4)Käesolev määrus kujutab endast nende Schengeni acquis’ sätete edasiarendamist, milles Ühendkuningriik ei osale vastavalt nõukogu otsusele 2000/365/EÜ
                  15
               . Seetõttu ei osale Ühendkuningriik käesoleva määruse vastuvõtmisel ja see ei ole tema suhtes siduv ega kohaldatav.

               (5)Käesolev määrus kujutab endast nende Schengeni acquis’ sätete edasiarendamist, milles Iirimaa ei osale vastavalt nõukogu otsusele 2002/192/EÜ
                  16
               . Seetõttu ei osale Iirimaa käesoleva määruse vastuvõtmisel ning see ei ole tema suhtes siduv ega kohaldatav.

               (6)Islandi ja Norra puhul kujutab käesolev määrus endast nende Schengeni acquis’ sätete edasiarendamist Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu (viimase kahe riigi osalemiseks Schengeni acquis’ sätete rakendamises, kohaldamises ja edasiarendamises) tähenduses, mis kuuluvad nõukogu otsuse 1999/437/EÜ
                  17
                artikli 1 punktis B osutatud valdkonda.

               (7)Šveitsi puhul kujutab käesolev määrus endast nende Schengeni acquis’ sätete edasiarendamist Euroopa Liidu, Euroopa Ühenduse ja Šveitsi Konföderatsiooni vahelise lepingu (Šveitsi Konföderatsiooni ühinemise kohta Schengeni acquis’ sätete rakendamise, kohaldamise ja edasiarendamisega) tähenduses, mis kuuluvad nõukogu otsuse 1999/437/EÜ artiklis 1 osutatud valdkonda, kusjuures nimetatud otsuse vastavat punkti tõlgendatakse koostoimes otsuse 2008/146/EÜ
                  18
                artikliga 3.

               (8)Liechtensteini puhul kujutab käesolev määrus endast nende Schengeni acquis’ sätete edasiarendamist Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahel allakirjutatud protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) tähenduses, mis kuuluvad otsuse 1999/437/EÜ artikli 1 punktis B osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuse 2011/350/EL
                  19
                artikliga 3,

               ON VASTU VÕTNUD KÄESOLEVA MÄÄRUSE:

               Artikkel 1

               Määrust (EÜ) nr 539/2001 muudetakse järgmiselt.

               a)Ukraina kustutatakse I lisa 1. osast (RIIGID).

               b)II lisa 1. ossa (RIIGID) lisatakse järgmine tekst:

               „Ukraina”*

               ______________

               *
                     Viisavabadus kehtib biomeetrilise passi kasutajate suhtes, kelle pass on välja antud vastavalt Rahvusvahelise Tsiviillennunduse Organisatsiooni (ICAO) nõuetele.

               Artikkel 2

               Käesolev määrus jõustub kahekümnendal päeval pärast selle avaldamist Euroopa Liidu Teatajas.

               Käesolev määrus on tervikuna siduv ja aluslepingute kohaselt liikmesriikides vahetult kohaldatav.

               Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)
                  SEK (2011) 1076 (lõplik).

                     (2)
                  SWD(2012) 10 (lõplik).

                     (3)
                  COM (2013) 809 final.

                     (4)
                  COM (2014) 336 final.

                     (5)
                  COM (2015) 200 final.

                     (6)
                  COM(2015) 905 final.

                     (7)
                  Nõukogu 15. märtsi 2001. aasta määrus (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud (EÜT L 81, 21.3.2001, lk 1).

                     (8)
                  Euroopa Parlamendi ja nõukogu 3. aprilli 2014. aasta määrus (EL) nr 259/2014, millega muudetakse nõukogu määrust (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa, ja kolmandad riigid, kelle kodanikud on sellest nõudest vabastatud (ELT L 105, 20.5.2014, lk 9).

                     (9)
                  Euroopa Parlamendi ja nõukogu 15. mai 2014. aasta määrus (EL) nr 509/2014, millega muudetakse nõukogu määrust (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud (ELT L 149, 20.5.2014, lk 67).

                     (10)
                  Dominica, Grenada, Saint Lucia, Saint Vincent ja Grenadiinid, Trinidad ja Tobago.

                     (11)
                  Kiribati, Marshalli Saared, Mikroneesia, Nauru, Palau, Samoa, Saalomoni Saared, Ida-Timor, Tonga, Tuvalu, Vanuatu.

                     (12)
                  Nõukogu 15. märtsi 2001. aasta määrus (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud, artikkel -1.

                     (13)
                  Komisjoni talituste töödokument SWD(2015) 705 final, 18.12.2015.

                     (14)
                  Nõukogu 15. märtsi 2001. aasta määrus (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud (EÜT L 81, 21.3.2001, lk 1).

                     (15)
                  Nõukogu 29. mai 2000. aasta otsus 2000/365/EÜ Suurbritannia ja Põhja-Iiri Ühendkuningriigi taotluse kohta osaleda teatavates Schengeni acquis’ sätetes (EÜT L 131, 1.6.2000, lk 43).

                     (16)
                  Nõukogu 28. veebruari 2002. aasta otsus 2002/192/EÜ Iirimaa taotluse kohta osaleda teatavates Schengeni acquis’ sätetes (EÜT L 64, 7.3.2002, lk 20).

                     (17)
                  Nõukogu 17. mai 1999. aasta otsus 1999/437/EÜ Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu teatavate rakenduseeskirjade kohta nende kahe riigi ühinemiseks Schengeni acquis’ sätete rakendamise, kohaldamise ja edasiarendamisega (EÜT L 176, 10.7.1999, lk 31).

                     (18)
                  Nõukogu 28. jaanuari 2008. aasta otsus 2008/146/EÜ sõlmida Euroopa Ühenduse nimel Euroopa Liidu, Euroopa Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 1).

                     (19)
                  Nõukogu 7. märtsi 2011. aasta otsus 2011/350/EL Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) Euroopa Liidu nimel sõlmimise kohta, seoses sisepiiridel piirikontrolli kaotamise ja isikute liikumisega (ELT L 160, 18.6.2011, lk 19).


				|

		52012PC0114

			Ettepanek: NÕUKOGU MÄÄRUS millega muudetakse nõukogu määrust (EÜ) nr 130/2006, millega kehtestatakse Hiina Rahvavabariigist pärit viinhappe impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks ning jäetakse äriühing Hangzhou Bioking Biochemical Engineering Co., Ltd. välja lõplike meetmete kohaldamisalast /* COM/2012/0114 final - 2012/0053 (NLE) */

			   	SELETUSKIRI
1.           ETTEPANEKU TAUST
 ·      Ettepaneku põhjused ja eesmärgid Käesolevas ettepanekus käsitletakse nõukogu 23. juuli 2001. aasta määruse (EÜ) nr 1515/2001 (meetmete kohta, mida ühendus võib võtta pärast WTO vaidluste lahendamise organi aruannet dumpingu- ja subsiidiumivastaste küsimuste kohta) kohaldamist seoses Hiina Rahvavabariigist pärit viinhappe impordile kehtestatud dumpinguvastase tollimaksu aegumise läbivaatamisega.
 ·      Üldtaust Ettepanek on seotud nõukogu määruse (EÜ) nr 1515/2001 rakendamisega ja tuleneb nõukogu määruse (EÜ) nr 130/2006 läbivaatamisest, mis tehti seoses WTO apellatsioonikogu aruandega Mehhikos – Veiseliha ja riis[1].
 ·      Ettepaneku valdkonnas kehtivad õigusnormid Praegu kehtivaks meetmeks on lõplik dumpinguvastane tollimaks, mis on kehtestatud nõukogu määrusega (EÜ) nr 130/2006 (ELT L 23, 27.1.2006, lk 1), millega kehtestatakse Hiina Rahvavabariigist pärit viinhappe impordi suhtes lõplik dumpinguvastane tollimaks (viimati muudetud nõukogu määrusega (EÜ) nr 150/2008 (ELT L 48, 22.2.2008, lk 1)).
 ·      Kooskõla Euroopa Liidu muude tegevuspõhimõtete ja eesmärkidega Ei kohaldata.
 2.           KONSULTEERIMINE HUVITATUD ISIKUTEGA JA MÕJU HINDAMINE
 ·      Konsulteerimine huvitatud isikutega
 Menetlusega seotud huvitatud isikutel on uurimise ajal olnud võimalus kaitsta oma huve.
 ·      Eksperdiarvamuste kogumine ja kasutamine
 Välisekspertide arvamusi ei ole olnud vaja kasutada.
 ·      Mõju hindamine Ettepanek tuleneb nõukogu määruse (EÜ) nr 1515/2001 rakendamisest. Selle määrusega ei nähta ette üldist mõjuhinnangut.
 3.           ETTEPANEKU ÕIGUSLIK KÜLG
 ·      Kavandatud meetmete kokkuvõte 26. jaanuaril 2011 algatas komisjon määruse (EÜ) nr 1515/2001 artikli 2 lõike 3 kohaselt nõukogu määruse (EÜ) nr 130/2006 läbivaatamise seoses Hiina Rahvavabariigist pärit viinhappe impordi suhtes kohaldatavate dumpinguvastaste meetmete aegumise läbivaatamisega. Läbivaatamisega seotud uurimine näitas, et pidades silmas WTO apellatsioonikogu aruannet veiseliha ja riisiga seotud juhtumi kohta Mehhikos ei ole nõukogu määrusega (EÜ) nr 130/2006 kehtestatud meetmete edasine rakendamine äriühingu Hangzhou Bioking suhtes enam asjakohane ning määrust (EÜ) nr 130/2006 tuleb vastavalt muuta. Sellepärast tehakse ettepanek, et nõukogu võtaks vastu lisatud määruse ettepaneku äriühingu Hangzhou Bioking nõukogu määruse (EÜ) nr 130/2006 kohaldamisalast väljajätmise kohta; kavandatav määrus tuleks avaldada Euroopa Liidu Teatajas hiljemalt 24. aprilliks 2012.
 ·      Õiguslik alus Nõukogu 23. juuli 2001. aasta määrus (EÜ) nr 1515/2001 meetmete kohta, mida ühendus võib võtta pärast WTO vaidluste lahendamise organi aruannet dumpingu- ja subsiidiumivastaste küsimuste kohta.
 ·      Subsidiaarsuse põhimõte Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
 ·      Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel:
 asjaomane meede ei võimalda riigi tasandil otsustamist.
 Ei kohaldata nõudmist, mille kohaselt Euroopa Liidu, liikmesriikide valitsuste, piirkondlike ja kohalike pädevate asutuste, ettevõtjate ja kodanike rahaline ja halduskoormus peab olema võimalikult madal ja ettepaneku eesmärgiga proportsionaalne.
 ·      Õigusakti valik
 Kavandatud õigusakt(id): määrus.
 Muud meetmed ei oleks asjakohased järgmisel põhjusel: eespool nimetatud algmäärusega ei nähta ette muid võimalusi.
 4.           MÕJU EELARVELE
 Ettepanek ei mõjuta liidu eelarvet.
2012/0053 (NLE)
Ettepanek:
NÕUKOGU MÄÄRUS
millega muudetakse nõukogu määrust (EÜ) nr 130/2006,
millega kehtestatakse Hiina Rahvavabariigist pärit viinhappe impordi suhtes
lõplik dumpinguvastane tollimaks ja nõutakse lõplikult sisse selle suhtes
kehtestatud ajutine tollimaks ning jäetakse äriühing Hangzhou Bioking
Biochemical Engineering Co., Ltd. välja lõplike meetmete kohaldamisalast
EUROOPA LIIDU NÕUKOGU,
võttes arvesse Euroopa Liidu toimimise
lepingut,
võttes arvesse nõukogu 23. juuli 2001. aasta
määrust (EÜ) nr 1515/2001 meetmete kohta, mida ühendus võib võtta pärast
WTO vaidluste lahendamise organi aruannet dumpingu- ja subsiidiumivastaste
küsimuste kohta[2],
eriti selle artikli 2 lõiget 1,
võttes arvesse Euroopa Komisjoni (edaspidi
„komisjon”) ettepanekut, mis on esitatud pärast konsulteerimist
nõuandekomiteega,
ning arvestades järgmist:
A.
MENETLUS
1.           Kehtivad meetmed
(1)       Määrusega (EÜ) nr 130/2006[3] kehtestas nõukogu Hiina
Rahvavabariigist (edaspidi „Hiina”) pärit viinhappe impordi suhtes lõpliku
dumpinguvastase tollimaksu vahemikus 0 % kuni 34,9 %. Hiina
eksportiva tootja Hangzhou Bioking Biochemical Engineering Co., Ltd. (edaspidi
„Hangzhou Bioking”) toodetud viinhappe suhtes kehtestatud lõpliku
dumpinguvastase tollimaksu määr oli 0 %.
2.           Aegumise läbivaatamise ja
Hangzhou Biokingi suhtes kehtivate meetmete läbivaatamise algatamine
(2)       Pärast teate avaldamist
dumpinguvastaste meetmete kehtivuse eelseisva aegumise kohta[4] sai komisjon 27. oktoobril 2009
nõukogu 30. novembri 2009. aasta määruse (EÜ) nr 1225/2009
(kaitse kohta dumpinguhinnaga impordi eest riikidest, mis ei ole Euroopa
Ühenduse liikmed; edaspidi „algmäärus”)[5]
artikli 11 lõike 2 kohase taotluse algatada kõnealuste meetmete
aegumise läbivaatamine.
(3)       Olles pärast nõuandekomiteega
konsulteerimist otsustanud, et aegumise läbivaatamise algatamiseks on piisavalt
tõendeid, andis komisjon 26. jaanuaril 2011 Euroopa Liidu Teatajas[6] avaldatud teates (edaspidi „algatamisteade”)
teada, et algatatakse aegumise läbivaatamine vastavalt algmääruse artikli 11
lõikele 2.
(4)       Lisaks teatas komisjon
algatamisteates määruse (EÜ) nr 1515/2001 artikli 2 lõike 3 kohase Hangzhou
Biokingi suhtes kehtivate meetmete läbivaatamise algatamisest, et võimaldada
määrust (EÜ) nr 130/2006 vajaduse korral muuta lähtuvalt WTO apellatsioonikogu
aruandest „Mehhiko – lõplikud dumpinguvastased meetmed veiselihale ja riisile”[7]. Kõnealuse aruande lõigetes 305
ja 306 kinnitatakse, et eksportiv tootja, kelle puhul esialgse uurimise käigus
dumpingut ei avastatud, tuleb välja jätta sellise uurimise tulemusel
kehtestatud lõpliku meetme kohaldamisalast ning et tema suhtes ei saa algatada
läbivaatamist, mis on seotud administratiivsete ja muutunud asjaoludega.
3.           Uue menetluse algatamine
(5)       29. juulil 2011 teatas
komisjon Euroopa Liidu Teatajas avaldatud teates[8] algmääruse artikli 5 kohase
dumpinguvastase uurimise algatamisest Hiinast pärit viinhappe liitu suunatud
impordi suhtes, mis piirdus äriühinguga Hangzhou Bioking.
4.           Äriühingu Hangzhou Bioking
väljajätmine määrusega (EÜ) nr 130/2006 kehtestatud lõplike dumpinguvastaste
meetmete kohaldamisalast
(6)       Äriühing Hangzhou Bioking
tuleks välja jätta määrusega (EÜ) nr 130/2006 kehtestatud lõplike dumpinguvastaste
meetmete kohaldamisalast, et nimetatud äriühingu suhtes ei kohaldataks
üheaegselt kaht dumpinguvastast menetlust,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 130/2006 muudetakse
järgmiselt.
Artikli 1 lõikes 2 esitatud tabeli kanne
äriühingu Hangzhou Bioking Biochemical Engineering Co., Ltd. kohta jäetakse
välja ning kanne „Kõik teised äriühingud” asendatakse kandega „Kõik teised
äriühingud (v.a Hangzhou Bioking Biochemical Engineering Co., Ltd. – TARICi
lisakood A687)”.
Artikkel 2
Määrus jõustub järgmisel päeval pärast selle
avaldamist Euroopa Liidu Teatajas.
Käesolev määrus on tervikuna siduv ja
vahetult kohaldatav kõikides liikmesriikides.
Brüssel,
                                                                       Nõukogu
nimel
                                                                       eesistuja
[1]               Mehhiko – lõplikud dumpinguvastased meetmed veiselihale ja riisile,
apellatsioonikogu aruanne, WT/DS295/AB/R, 29. november 2005.
[2]               EÜT L 201, 26.7.2001, lk 10.
[3]               ELT L 23, 27.1.2006, lk 1.
[4]               ELT C 211, 4.8.2010, lk 11.
[5]               ELT L 343, 22.12.2009, lk 51.
[6]               ELT C 24, 26.1.2011, lk 14.
[7]               WT/DS295/AB/R, 29. november 2005.
[8]               ELT C 223, 29.7.2011, lk 11.